**PREKIŲ PIRKIMO-PARDAVIMO SUTARTIS NR. 2015/**

**SPECIALIOJI DALIS**

2015-12-

Du tūkstančiai penkioliktų metų gruodžio mėnesio \_\_\_\_\_\_\_ diena

**Lietuvos kariuomenės Ypatingos paskirties tarnyba**, juridinio asmens kodas 188769647, Viršuliškių g. 36, Vilnius, atstovaujama Tarnybos vado, veikiančio pagal Lietuvos kariuomenės Ypatingos paskirties tarnybos nuostatus patvirtintus Lietuvos kariuomenės Krašto apsaugos ministro 2014 m. vasario 7 d. įsakymu V-106 (toliau – **Pirkėjas**), **I.Į. „Diugonis“,** juridinio asmens kodas 123561374, adresas: J.Matulaičio 7-38, Vilnius atstovaujama direktoriaus Gintauto Krakausko , veikiančio pagal **I.Į. „Diugonis“** įstatus (toliau – **Pardavėjas**, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymų ir Lietuvos kariuomenės Ypatingos paskirties tarnybos vykdomų supaprastintų viešųjų pirkimų taisyklėmis patvirtintomis 2015 m sausio 12 d. YPT vado įsakymu Nr. V-5 „Dėl Lietuvos kariuomenės Specialiųjų operacijų pajėgų Ypatingos paskirties tarnybos vykdomų supaprastintų viešųjų pirkimų taisyklių patvirtinimo“sudarė šią prekių pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

|  |  |
| --- | --- |
| **1. Sutarties objektas:**  Neperšlampamos naro kuprinės (toliau Prekės). Techninė specifikacija pateikiama sutarties 1 priede „Prekių kainininkas ir techninė specifikacija“.  1.2. Prekės užsakomos atskirais užsakymais – 2 priedas „Užsakymo forma“. | **2. Sutarties kaina/įkainiai/kainodaros taisyklės:**  2.1. Vienos prekės kaina eurais yra: 450.00 Eur. (keturi šimtai penkiasdešimt eurų).  2.2. Visos kainos nurodytos su PVM. |
| **3. Avansas** nusprendus už Prekes sumokėti avansu taikomos sutarties bendrosios dalies 4.3 punkto nuostatos. | **4. Prekių pristatymo vieta, terminas ir sąlygos:**  4.1. **Pirkėjas** prekes pasiima adresu – J. Matulaičio g. 7-38, Vilnius.  4.2. **Pardavėjas** įsipareigoja prekes perduoti ne vėliau, kaip per 30 kalendorinių dienų nuo užsakymo pasirašymo nuo pirmadienio iki penktadienio 10-16 val. išskyrus švenčių dienas.  4.3. Prekių užsakymas pateikiamas sutarties bendrosios dalies 13 punkte nustatytais būdais. |
| **5. Pardavėjui vėluojant** perduoti prekes daugiau kaip 30 kalendorinių dienų, Pirkėjas turi teisę Sutarties bendroje dalyje nustatyta tvarka Sutartį nutraukti. | **6. Prekių kokybė turi atitikti –** Sutarties 1 priede  „Prekių kainininkas ir techninė specifikacija“ nurodytus techninius reikalavimus. |
| **7. Pardavėjo pristatytų prekių kokybės garantijos/tinkamumo naudoti terminas:**  7.1. Pardavėjas suteikia prekėms gamintojo nustatytą garantinį terminą, tačiau šis terminas negali būti trumpesnis nei 6 mėn. nuo prekių gavimo datos.  7.2. Prekės kokybės garantijos termino metu taikomos sutarties bendrosios dalies 6.3 punkto nuostatos, nustatant 30 kalendorinių dienų trūkumų šalinimo ar prekės pakeitimo terminą. | **8. Prievolių įvykdymo užtikrinimas.**  NENUSTATYTAS |
| **9. Kitos sąlygos**  Sutarties priedas Nr. 1 „Prekių kainininkas ir techninė specifikacija“.  Sutarties priedas Nr. 2 „Užsakymo forma“. | **10. Sutartis galiojas**  Sutartis galioja 1 (vienerius) metus nuo sutarties pasirašymo. Raštišku šalių sutarimu sutartis gali būti vieną kartą pratęsta 1 metų terminui vieną kartą, nekeičiant kitų sutarties sąlygų. |
| **11. Pirkėjo rekvizitai**  **PIRKĖJAS:**  Lietuvos kariuomenės  Ypatingos paskirties tarnyba  Pagubės g. 63, Vilnius  Įmonės kodas 188769647  Tel. (85) 2748123  Faks. (85) 2748127  El. paštas: [mindaugas12@mil.lt](mailto:mindaugas12@mil.lt)  **MOKĖTOJAS:**  Lietuvos kariuomenė  Šv. Ignoto g. 8/29, LT-01121 Vilnius  Įmonės kodas 188732677  Tel. (85) 2785081  Faksas : (85) 2785286  PVM mokėtojo kodas LT887326716  A.s. LT48 7300 0100 0246 0179  AB Bankas „Swedbank“ | **12. Pardavėjo rekvizitai**  **PARDAVĖJAS:**  I.Į. „Diugonis“  J. Matulaičio 7-38, Vilnius  Įmonės kodas 123561374  Tel. 852407015  Faks. 852407015  PVM mok. kodas LT 235613716  A/S LT 247300010002478653  AB bankas “Swedbank“.  Banko kodas 73000 |

Pardavėjas patvirtina, kad yra susipažinęs su prekių pirkimo pardavimo sutarties bendrąja dalimi, su ja sutinka ir yra gavęs jos kopiją.

PIRKĖJAS PARDAVĖJAS

Tarnybos vadas Direktorius

Gintautas Krakauskas

A.V. A.V.

2015 m. gruodžio d. 2015 m. gruodžio d.

**PREKIŲ PIRKIMO-PARDAVIMO SUTARTIS Nr. 2015/ /00**

**BENDROJI DALIS**

**1.** **Sąvokos**

1.1. Šioje sutartyje naudojamos pagrindinės sąvokos:

1.1.1. Sutartis – šios prekių pirkimo**–**pardavimo sutarties bendroji ir specialioji dalys, prekių pirkimo**–**pardavimo sutarties priedai.

1.1.2. Sutarties Šalys - **Pirkėjas** ir **Pardavėjas**:

1.1.2.1. **Pirkėjas** – tai Sutarties šalis, kurios rekvizitai nurodyti Sutartyje, perkantis Prekę šioje Sutartyje nurodytomis sąlygomis;

1.1.2.2. **Pardavėjas** – tai Sutarties šalis, kurios rekvizitai nurodyti Sutartyje, parduodantis Prekę šioje Sutartyje nurodytomis sąlygomis.

1.1.3. Tretysis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis.

1.1.4. Licencijos **-** visos reikalingos licencijos ir/arba leidimai būtini Sutarties vykdymui.

1.1.5. Sutarties objektas - prekės ir visos su jų pardavimu susijusios paslaugos (personalo apmokymai, instaliavimas, įdiegimas, pristatymas ir kt.) dėl kurių Sutarties šalys susitarė Sutarties specialiojoje dalyje.

1.1.6. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią **Pardavėjas** įsipareigoja sumokėti **Pirkėjui**, jeigu prievolė neįvykdyta arba netinkamai įvykdyta.

1.1.7. Kainodaros taisyklės – sutartyje nustatyta kaina ar sutarties kainos apskaičiavimo bei kainos koregavimo taisyklės.

1.1.8. Prekių siunta – tai vienu metu pristatomų prekių kiekis.

1.1.9. Prekių partija – tai iš tos pačios medžiagos partijos pagamintų prekių siuntos.

1.1.10. Medžiagų partija – tam tikras medžiagos kiekis, pagamintas iš tų pačių žaliavų, gautų iš to paties **Pardavėjo** pagal tą pačią technologiją, tomis pačiomis sąlygomis. Nustatytos medžiagos partijos kokybę patvirtinančiu įrodymu laikomas atitikties įvertinimo pažymėjimas arba sertifikatas.

1.2. Šalių iš anksto sutartų minimalių nuostolių skaičiavimas pradedamas nuo kitos po mokėjimų termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).

1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

1.5. Jeigu mokėjimų terminas sutampa su oficialių švenčių ir ne darbo diena Lietuvos Respublikoje, tai pagal Sutartį mokėjimų terminas yra po to einanti darbo diena.

1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

**2. Sutarties kaina/įkainiai**

2.1. Sutarties kaina/įkainiai - pinigų suma, kurią **Pirkėjas** Sutartyje nustatyta tvarka ir terminais įsipareigoja sumokėti **Pardavėjui**.

2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi prekėms taikomo PVM/akcizų tarifas. Perskaičiuota kaina/įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos *(jei spec. dalyje nurodyta, kad ši sąlyga taikoma)*.

2.3. Prekių įkainiai keičiami vadovaujantis Sutarties priede nustatytomis kainodaros taisyklėmis *(jei spec. dalyje nurodyta, kad ši sąlyga taikoma)*.

2.4. Į Sutarties kainą turi būti įskaičiuota prekių kaina, visos išlaidos ir mokesčiai. Į prekių įkainius turi būti įskaičiuotos visos su prekių pardavimu susijusios išlaidos ir mokesčiai (*taikoma, jeigu sutartyje nėra nurodoma Sutarties kaina*). **Pardavėjas** į Sutarties kainą privalo įskaičiuoti visas su prekių tiekimu susijusias išlaidas, įskaitant, bet neapsiribojant:

2.4.1. logistikos (transportavimo) išlaidas;

2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su prekių tiekimu susijusias išlaidas;

2.4.3. visas su dokumentų, kurių reikalauja **Pirkėjas**, rengimu ir pateikimu susijusias išlaidas;

2.4.4. pristatytų prekių surinkimo vietoje ir/arba paleidimo, ir/arba priežiūros išlaidas;

2.4.5. aprūpinimo įrankiais, reikalingais pristatytų prekių surinkimui ir/arba priežiūrai, išlaidas;

2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;

2.4.7. prekių garantinio remonto išlaidas.

2.5. Užsienio valiutų kursų svyravimo, gamintojų kainų keitimo rizika tenka **Pardavėjui**.

**3.** **Prekių tiekimo terminai ir sąlygos**

3.1. Prekės pristatomos Sutarties specialiojoje dalyje (arba Sutartiespriede (-uose)) numatytais terminais ir tvarka.

3.2. Prekes **Pardavėjas** pristato savo rizika be papildomo apmokėjimo. **Pirkėjas** nuosavybės teisę į prekes įgyja abiem Šalims pasirašius perdavimo-priėmimo aktą, kuris pasirašomas tik tuo atveju, jeigu prekės yra kokybiškos ir atitinka Sutartyje ir jos priede (-uose) nustatytus reikalavimus *(jeigu pasirašomas)*.

3.3. Už prekes, pateiktas viršijant paraiškose/užsakymuose nurodytus kiekius, **Pirkėjas** neapmoka.

3.4. **Pardavėjas** įsipareigoja po Sutarties įsigaliojimo Sutarties specialioje dalyje nurodytais terminais:

3.4.1. parengti, pagaminti, suderinti su **Pirkėju** ir patvirtinti perkamų prekių darbinius etalonus (2 egz., vienas - **Pirkėjui**, antras – **Pardavėjui**), kurie atitiktų Sutartyje ir jos priede (-uose) nustatytus reikalavimus *(jei spec. dalyje nurodyta, kad ši sąlyga taikoma)*;

3.4.2. suderinti su **Pirkėju** ir pateikti teiktiną prekių kokybės užtikrinimo planą, parengtą pagal Teiktino kokybės užtikrinimo plano rengimo rekomendacijas arbaSutarties specialioje dalyje nurodytus standartus *(jei spec. dalyje nurodyta, kad ši sąlyga taikoma)*;

3.4.3. suderinti su **Pirkėju** prekės naudojimo (priežiūros) instrukciją, kuri pateikiama kartu su kiekviena preke (*jei spec. dalyje nurodyta, kad ši sąlyga taikoma).*

3.5. **Pirkėjas** Sutarties 3.4 punkte nurodytus prekių darbinius etalonus ir su juo pateiktus prekės gamybai naudojamų pagrindinių ir pagalbinių medžiagų pavyzdžius **Pardavėjui** grąžina tik tada, kai **Pardavėjas** būna įvykdęs visus sutartinius įsipareigojimus, įskaitant garantinius įsipareigojimus.

3.6. Jeigu Sutarties galiojimo metu prekės gamintojas pakeičia/atnaujina šia Sutartimi perkamos prekės, nurodytos Sutarties priede (-uose), modelį, **Pardavėjas** turi teisę, prieš tai suderinęs su **Pirkėju** ir su juo pasirašęs papildomą susitarimą, tiekti naujo modelio prekes. Naujo modelio prekės turi atitikti Sutartyje ir jos priede (-uose) perkamoms prekėms nustatytus reikalavimus, už tą pačia kainą, o jų techniniai duomenys negali būti prasteni už techninius duomenis prekių, dėl kurių buvo sudaryta Sutartis. Naujo modelio prekės privalo būti suderinamos su kitomis pagal šią Sutartį perkamomis prekėmis.

**4. Mokėjimo terminai ir sąlygos**

4.1. **Pardavėjui** sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas **Pirkėjui,** abiems Šalims pasirašius perdavimo - priėmimo aktą *(jeigu pasirašomas)*, per 30 (trisdešimt) dienų nuo perdavimo-priėmimo akto pasirašymo *(jeigu pasirašomas)* ir sąskaitos gavimo dienos.

4.2. **Pardavėjui** pristačius prekes, **Pirkėjas** per 3 (tris) dienas turi teisę nuspręsti, ar **Pardavėjo** pristatytoms prekėms (nustatytai prekių partijai ar/ir siuntai) bus atliekami laboratoriniai bandymai tam, kad būtų įsitikinta, jog prekės atitinka Sutartyje ir jos priede (-uose) nustatytus reikalavimus. Jeigu **Pirkėjas** priima sprendimą, kad laboratoriniai bandymai prekėms nebus atliekami, prekės, atitinkančios Sutartyje ir priede/uose nustatytus reikalavimus, priimamos ir už priimtas prekes **Pirkėjas** sumoka **Pardavėjui** per 30 (trisdešimt) dienų nuo sąskaitos gavimo dienos. Jeigu **Pirkėjas** nusprendžia, kad laboratoriniai bandymai prekėms bus atliekami, už prekes sumokama per 30 (trisdešimt) dienų po to, kai yra gauti laboratorinių bandymų rezultatai ir patvirtinta, kad prekės atitinka Sutartyje ir jos priede (-uose) nustatytus reikalavimus *(jei spec. dalyje nurodyta, kad ši sąlyga taikoma)*.

4.3. **Pirkėjui** nusprendus už prekes sumokėti avansu, apie tai informuojamas **Pardavėjas**, kuris įsipareigoja per 5 (penkias) darbo dienas nuo pranešimo gavimo dienos pateikti **Pirkėjo** sumokamo avanso sumai, avansinio apmokėjimo banko garantiją (kuri galiotų 2 (du) mėnesius ilgiau nei prekės pristatymo terminas) ir avansinio mokėjimo sąskaitą. **Pirkėjas** avansą sumoka per 10 (dešimt) dienų nuo avansinio apmokėjimo banko garantijos ir avansinio mokėjimo sąskaitos gavimo *(jei spec. dalyje nurodyta, kad ši sąlyga taikoma)*.

**5. Prekių kokybė**

5.1. Prekės turi atitikti Sutartyje ir jos priede (-uose) nurodytus reikalavimus.

5.2. **Pardavėjas** sutinka, kad, vadovaujantis LKS STANAG 4107 reikalavimais, Valstybinio kokybės užtikrinimo atstovas Lietuvoje gali kreiptis į atitinkamą NATO valstybės ar organizacijos Valstybinio kokybės užtikrinimo padalinį **Pardavėjo** valstybėje, kad būtų vykdoma Valstybinio kokybės užtikrinimo priežiūra sutarties vykdymo laikotarpiu (*jei spec. dalyje nurodyta, kad ši sąlyga taikoma).* Jeigu **Pardavėjas** nėra gamintojas, šis reikalavimas įtraukiamas į **Pardavėjo** sutartį su jam prekes pagaminusiu tiekėju, apie tai informuojant **Pirkėją** (*jei spec. dalyje nurodyta, kad ši sąlyga taikoma).*

5.3. Prekių priėmimo metu nustačius jų neatitikimą Sutartyje ir jos priede (-uose) nustatytiems reikalavimams, nedelsiant kviečiami **Pardavėjo** atstovai, kuriems dalyvaujant surašomas aktas, prekės nepriimamos, o **Pardavėjui** taikoma sutartinė atsakomybė (šiuo atveju sutartinė atsakomybė taikoma, jeigu prekių pristatymo terminas jau pasibaigęs).

5.4. Tuo atveju, kai konfliktas dėl prekių kokybės negali būti išspręstas Sutarties Šalių susitarimu, Šalys pasilieka teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas.

5.5. **Pirkėjui**, vadovaujantis Sutarties bendrosios dalies 4.2 punktu, nusprendus prekėms atlikti laboratorinius bandymus, iš pasirinktos prekių siuntos, dalyvaujant **Pardavėjo** atstovui, pasirenkamas Sutarties specialioje dalyje nurodytas prekių kiekis, kurių atitikimas reikalavimams, nustatytiems Sutartyje ir priede (-uose) bus tikrinamas *(jei spec. dalyje nurodyta, kad ši sąlyga taikoma)*.

5.6. Jeigu laboratorinių bandymų metu patikrinus prekių atitikimą reikalavimams, nustatytiems sutartyje ir priede (-uose), nustatoma, kad prekės jų neatitinka, surašomas aktas, likusios prekės (partija ir/ar siunta) nepriimamos ir visas prekių kiekis grąžinamas **Pardavėju**i. Už prekes neapmokama bei laikoma, kad prekės nebuvo pristatytos, o **Pardavėjui** taikomos sutarties bendrosios dalies 11.1 punkte numatytos sankcijos. Nustačius prekių neatitikimą sutartyje ir priede (-uose) nustatytiems reikalavimams, **Pirkėjas** už bandymams panaudotas prekes neapmoka, o **Pardavėjas** turi apmokėti laboratorinių bandymų išlaidas bei sumokėti **Pirkėju**i 10% dydžio nuo išbrokuotos partijos vertės Šalių iš anksto sutartus minimalius nuostolius, kurie skirti atlyginti **Pirkėjo** patirtas administracines išlaidas, organizuojant prekių laboratorinių bandymų procedūras. Tokiu atveju **Pardavėjas** privalo vietoj jam grąžintų prekių, neatitinkančių sutartyje ir priede (-uose) nustatytiems reikalavimams, pristatyti naujas, sutarties ir priede (-uose) nustatytus reikalavimus atitinkančias prekes. Prekių keitimas vykdomas Sutarties specialiojoje dalyje nustatyta tvarka *(jei spec. dalyje nurodyta, kad ši sąlyga taikoma)*.

5.7. Jeigu laboratorinių bandymų metu patikrinus prekių atitikimą reikalavimams, nustatytiems sutartyje ir jos priede (-uose), nustatoma, kad prekės juos atitinka, **Pirkėjas** apmoka laboratorinių bandymų išlaidas, o **Pardavėjas** turi laboratoriniams bandymams panaudotas prekes pakeisti **Pirkėjui** naujomis prekėmis be papildomo apmokėjimo.

**6. Prekės kokybės garantija**

6.1. Prekėms suteikiamas Sutarties specialiojoje dalyje (arba Sutarties priede) nurodytas kokybės garantijos/tinkamumo naudoti terminas.

6.2. Kokybės garantijos termino metu **Pardavėjas** privalo ne vėliau kaip per Sutarties specialiojoje dalyje nustatytą terminą savo sąskaita prekę su trūkumais pakeisti nauja preke trūkumų šalinimo laikotarpiui, atitinkančia šioje Sutartyje ir jos priede (-uose) nustatytus reikalavimus *(jei spec. dalyje nurodyta, kad ši sąlyga taikoma)*.

6.3.Prekės kokybės garantijos termino metu **Pardavėjas** privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus/Tinkamumo naudoti termino metu **Pardavėjas** privalo ne vėliau kaip per Sutarties specialiojoje dalyje nustatytą terminą savo sąskaita pakeisti prekes atitinkančiomis šioje Sutartyje ir jos priede (-uose) nustatytiems reikalavimams *(jei spec. dalyje nurodyta, kad ši sąlyga taikoma)*.

6.4. Apie garantinio/tinkamumo naudoti termino metu pastebėtus prekių trūkumus **Pardavėjas** informuojamas raštu (faksu arba paštu). Pareikšti pretenziją dėl prekės kokybės galima viso garantinio/tinkamumo naudoti termino galiojimo metu.

6.5. Jeigu prekė pakeičiama nauja, jai suteikiamas naujas Sutarties specialiojoje dalyje nurodytas garantinis terminas, kuris skaičiuojamas nuo naujos prekės perdavimo-priėmimo akto pasirašymo dienos.

6.6. Prekių, kuriomis **Pirkėjas** negalėjo naudotis trūkumų šalinimo metu, garantinis terminas pratęsiamas laikotarpiu, kuris yra lygus prekės trūkumų šalinimo laikotarpiui.

6.7. Sutarties specialiojoje dalyje (arba Sutarties priede) nurodyta kokybės garantija netaikoma, jeigu **Pardavėjas** įrodys, kad prekių trūkumai atsirado dėl neteisingo ar netinkamo **Pirkėjo** elgesio su prekėmis arba trečiųjų asmenų veiklos, arba nenugalimos jėgos.

**7. Nenugalimos jėgos *(force majeure)* aplinkybės.**

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

**8. Kodifikavimas**

8.1. Per 5 (penkias) dienas po Sutarties įsigaliojimo **Pardavėjas** privalo pateikti **Pirkėjui** jo nurodytu adresu pasirašytos Sutarties kopiją ir perkamoms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. **Pardavėjas** turi pateikti užpildytas ir pasirašytas formas elektroniniu pavidalu arba popierines jų kopijas *(jei spec. dalyje nurodyta, kad ši sąlyga taikoma)*.

8.2. **Pirkėjui** pareikalavus, **Pardavėjas** privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.)

**9. Sutarties nutraukimas**

9.1. Ši Sutartis gali būti nutraukta:

9.1.1. raštišku Šalių susitarimu;

9.1.2. nenugalimos jėgos aplinkybėms užtrukus ilgiau nei 1 (vieną) mėnesį (arba ilgiau nei 14 dienų (keturiolika) (priklausomai nuo sutarties vykdymo specifikos)) ir abiem Šalims nesudarius susitarimų dėl šios Sutarties pakeitimo, leidžiančio Šalims toliau vykdyti savo įsipareigojimus.

9.2. **Pirkėjas,** ne vėliau kaipprieš 7 (septynias) dienas raštu informavęs **Pardavėją** turi teisę vienašališkai nutraukti Sutartį, jeigu:

9.2.1. **Pardavėjas** vėluoja pristatyti prekes Sutarties specialioje dalyje nurodytu terminu;

9.2.2. **Pardavėjas** didina prekių kainas/įkainius, išskyrus Sutarties bendrosios dalies 2.2 punkte numatytą atvejį;

9.2.3. **Pardavėjas** nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;

9.2.4. **Pardavėjas** nevykdo Sutarties bendrosios dalies 12.4 punkte numatyto įsipareigojimo (*jeigu sutarties vykdymas bus užtikrintas laidavimu arba banko garantija*);

9.2.5. **Pardavėjo** pateikiamų prekių kokybė neatitinka Sutartyje ir jos priede (-uose) nustatytų reikalavimų;

9.2.6. **Pardavėjas** nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.3. punkte (*jeigu pagal sutarties sąlygas numatytas avanso mokėjimas*).

9.3. Nutraukus sutartį, **Pardavėjas** per 10 (dešimt) dienų nuo Sutarties nutraukimo dienos turi grąžinti **Pirkėjui** jo sumokėtą avansą (jei toks buvo sumokėtas) už prekes, kurios nebuvo pristatytos.

**10. Ginčų sprendimo tvarka**

10.1. Sutartis sudaryta ir turi būti aiškinama pagal Lietuvos Respublikos teisę.

10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal **Pirkėjo** buveinės vietą (arba jeigu **Pirkėjas** ne Lietuvos kariuomenė / Krašto apsaugos ministerija „pagal juridinio asmens – Lietuvos kariuomenės / Krašto apsaugos ministerijos“).

**11. Atsakomybė**

11.1. Pavėlavęs pristatyti prekes per Sutarties specialiojoje dalyje nurodytą terminą, **Pardavėjas** moka **Pirkėjui** 0,2 % dydžio nuo nepristatytų prekių vertės už kiekvieną uždelstą dieną Šalių iš anksto sutartus minimalius nuostolius, kurių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius **Pardavėjui** nevykdant arba netinkamai vykdant sutartį. Šalių iš anksto sutartus minimalius nuostolius **Pardavėjas** įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

11.2. Garantinio/tinkamumo naudoti termino metu pavėlavus ištaisyti prekių trūkumus arba pakeisti prekes naujomis, atitinkančiomis Sutartyje ir jos priede (-uose) nustatytus reikalavimus per Sutarties specialioje dalyje nustatytą terminą, **Pardavėjas** moka **Pirkėjui** 0,2 % dydžio nuo prekių, kurių trūkumai nepašalinti, ar prekių, kurios yra nepakeistos, vertės už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius **Pardavėjui** nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.

11.3. Nutraukus Sutartį dėl Sutarties bendrojoje dalyje 9.2.1, 9.2.2, 9.2.4, 9.2.5, (9.2.6 (*jeigu pagal sutarties sąlygas numatytas avanso mokėjimas)*) punktuose išvardintų priežasčių, **Pardavėjas** per 14 (keturiolika) dienų (skaičiuojant nuo Sutarties nutraukimo dienos) turi sumokėti **Pirkėjui** 7 (septynių) % sutarties kainos (arba bendros pasiūlymo kainos (su PVM - *jeigu į sutarties kainą PVM įskaičiuojamas)* arba nurodomas konkretus fiksuotas dydis) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius, **Pardavėjui** nevykdant ar netinkamai vykdant sutartį.

11.4. Nutraukus Sutartį dėl Sutarties bendrojoje dalyje 9.2.3 punkte nurodytos priežasties, **Pardavėjas** per 7 (septynias) dienas (skaičiuojant nuo Sutarties nutraukimo dienos) turi sumokėti **Pirkėjui** prekių su trūkumais įsigijimo vertės dydžioŠalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius, **Pardavėjui** nevykdant ar netinkamai vykdant sutartį.

11.5. Kiti sutartinės atsakomybės taikymo **Pardavėjui** atvejai nurodyti Sutarties specialiojoje dalyje.

11.6. Finansavimo vėlavimas iš biudžeto yra sąlyga visiškai atleidžianti **Pirkėją** nuo civilinės atsakomybės ir palūkanų mokėjimo už pavėluotą atsiskaitymą.

**12. Sutarties galiojimas**

12.1. Sutartis įsigalioja abiem Šalims ją pasirašius (sąlyga taikoma, jeigu sutarties vykdymas nebus užtikrintas laidavimu arba banko garantija) ir **Pardavėjui** pateikus **Pirkėjui** Sutarties įvykdymo užtikrinimo banko garantiją ar draudimo bendrovės laidavimo raštą, užtikrinantį Sutarties bendrosios dalies 11.3 punkte nurodytos sumos sumokėjimą (**Pirkėjui** nutraukus Sutartį dėl bent vienos iš 9.2.1 - 9.2.6 punktuose išvardintų priežasčių garantas/laiduotojas įsipareigoja sumokėti Sutarties bendrosios dalies 11.3 punkte nurodytą sumą. Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimami, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 11.3 punkte) (*jeigu sutarties vykdymas bus užtikrintas laidavimu arba banko garantija*).

12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant **Pardavėjo** kaltei, įvykdyti prievolę ir sumokėti įsipareigotą sumą, pinigus pervedant į **Pirkėjo** sąskaitą (*jeigu sutarties vykdymas bus užtikrintas laidavimu arba banko garantija*).

12.3. **Pardavėjas** ne vėliau kaipper 5 (penkias) darbo dienas po Sutarties pasirašymo pateikia **Pirkėjui** Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas prekių tiekimo terminas, ne mažesnei kaip 7 (septynių) % nuo sutarties kainos (arba bendros pasiūlymo kainos (su PVM – *jeigu į sutarties kainą PVM įskaičiuojamas)* arba nurodoma fiksuota suma). Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku **Pirkėjo** patirtų nuostolių atlyginimu ir neatleidžia **Pardavėjo** nuo pareigos juos atlyginti pilnai (*jeigu sutarties vykdymas bus užtikrintas laidavimu arba banko garantija*).

12.4. Jei sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali įvykdyti savo įsipareigojimų, **Pardavėjas** per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei **Pardavėjas** nepateikia naujo Sutarties įvykdymo užtikrinimo, **Pirkėjas** turi teisę nutraukti Sutartį, Sutarties bendrosios dalies 9.2.4 punkte nustatyta tvarka.

12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos **Pardavėjui** pateikus raštišką prašymą.

12.6. Sutarties sąlygos pirkimo sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose.

12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipiant į Viešųjų pirkimų tarnybą. Toks sutarties sąlygų patikslinimas nebus laikomas Sutarties sąlygų keitimu.

12.8. Sutartis gali būti pratęsta Sutarties Specialiojoje dalyje nustatytomis sąlygomis.

**13. Susirašinėjimas**

13.1. **Pirkėjo** ir **Pardavėjo** vienas kitam siunčiami pranešimai lietuvių/anglų (*taikoma, jeigu sutartis sudaroma anglų kalba*) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

13.2. Šalys įsipareigoja ne vėliau kaip per 3 (tris) darbo raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

**14. Konfidencialumas**

14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai.

14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

14.3. **Pardavėjas** įsipareigoja be **Pirkėjo** išankstinio rašytinio sutikimo nenaudoti **Pardavėjo** jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus.

**15. Baigiamosios nuostatos**

15.1. Sutartis sudaryta lietuvių/anglų/lietuvių ir anglų kalba dviem/keturiais egzemplioriais (po vieną/du kiekvienai Šaliai) (*taikoma priklausomai nuo to* *kokiomis kalbomis bus sudaroma sutartis*). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio pardavėju).

15.2. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis.

15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

15.4. **Pardavėjas** garantuoja, kad turi visas Sutarties įvykdymui reikalingas licencijas. **Pardavėjas** įsipareigoja atlyginti **Pirkėjui** nuostolius, jeigu P**irkėjui** būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant.

15.5. Sutarties Šalys patvirtina, kad sudarydamos Sutartį nevirijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

15.6. **Pardavėjo** paskirtas asmuo/asmenys, kurie atstovauja **Pardavėjui**,priiminėja ir tvirtina **Pirkėjo** teikiamus prekių užsakymus, tiekiamų prekių sąmatą, dalyvauja susitikimuose su **Pirkėju** ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje.

15.7. **Pirkėjo** paskirti asmuo/asmenys, kurie atstovauja **Pirkėjui,** teikia **Pardavėjui** prekių užsakymus, prekių sąmatą, dalyvauja susitikimuose su **Pardavėju** ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje.

|  |  |
| --- | --- |
| **Pirkėjo rekvizitai**  **PIRKĖJAS:**  Lietuvos kariuomenės  Ypatingos paskirties tarnyba  Pagubės g. 63, Vilnius  Įmonės kodas 188769647  Tel. (85) 2748123  Faks. (85) 2748127  El. paštas: [mindaugas12@mil.lt](mailto:mindaugas12@mil.lt)  **MOKĖTOJAS:**  Lietuvos kariuomenė  Šv. Ignoto g. 8/29, LT-01121 Vilnius  Įmonės kodas 188732677  Tel. (85) 2785081  Faksas : (85) 2785286  PVM mokėtojo kodas LT887326716  A.s. LT48 7300 0100 0246 0179  AB Bankas „Swedbank“ | **12. Pardavėjo rekvizitai**  **PARDAVĖJAS:**  I.Į. „Diugonis“  J. Matulaičio 7-38, Vilnius  Įmonės kodas 123561374  Tel. 852407015  Faks. 852407015  PVM mok. kodas LT 235613716  A/S LT 247300010002478653  AB bankas “Swedbank“.  Banko kodas 73000 |

PIRKĖJAS PARDAVĖJAS

Tarnybos vadas Direktorius

Gintautas Krakauskas

A.V. A.V.

2015 m. gruodžio d. 2015 m. gruodžio d.

**PREKIŲ PIRKIMO – PARDAVIMO SUTARTIES Nr.** **2015/ /00**

**Sudarytos tarp YPT ir I.Į. „Diugonis“ 2015-12-**

**1 priedas „Prekių kainininkas ir techninė specifikacija“**

PARDAVĖJO tiekiamoms prekėms nustatytos tokios kainos:

|  |  |  |  |
| --- | --- | --- | --- |
| Eil. Nr. | Prekės pavadinimas | Mat. vnt. | Vieneto kaina Eur. (su PVM) |
| 1. | Neperšlampama naro kuprinė.  Tūris ne mažesnis nei – 60 l, išmatavimai 62x39x24 cm (+-5 cm), maksimalus dedamų į kuprinę daiktų svoris ne mažesnis nei – 100 kg, reguliuojami diržai nešimui ant nugaros, diržas nešimui, integruota oro praputimo sistema (išleidimo vožtuvų sistema), spalva – juoda arba chaki. | vnt. | 450,00 |

|  |  |
| --- | --- |
| **Pirkėjo rekvizitai**  **PIRKĖJAS:**  Lietuvos kariuomenės  Ypatingos paskirties tarnyba  Pagubės g. 63, Vilnius  Įmonės kodas 188769647  Tel. (85) 2748123  Faks. (85) 2748127  El. paštas: [mindaugas12@mil.lt](mailto:mindaugas12@mil.lt)  **MOKĖTOJAS:**  Lietuvos kariuomenė  Šv. Ignoto g. 8/29, LT-01121 Vilnius  Įmonės kodas 188732677  Tel. (85) 2785081  Faksas : (85) 2785286  PVM mokėtojo kodas LT887326716  A.s. LT48 7300 0100 0246 0179  AB Bankas „Swedbank“ | **12. Pardavėjo rekvizitai**  **PARDAVĖJAS:**  I.Į. „Diugonis“  J. Matulaičio 7-38, Vilnius  Įmonės kodas 123561374  Tel. 852407015  Faks. 852407015  PVM mok. kodas LT 235613716  A/S LT 247300010002478653  AB bankas “Swedbank“.  Banko kodas 73000 |

PIRKĖJAS PARDAVĖJAS

Tarnybos vadas Direktorius

Gintautas Krakauskas

A.V. A.V.

2015 m. gruodžio d. 2015 m. gruodžio d.

**PREKIŲ PIRKIMO – PARDAVIMO SUTARTIES Nr.** **.** **2015/ /00**

**Sudarytos tarp YPT ir I.Į. „Diugonis“ 2015-12-**

**2 priedas „Užsakymo forma“**

Vilnius 2015 m. d.

|  |  |  |  |  |  |
| --- | --- | --- | --- | --- | --- |
| Eil. Nr. | Prekės pavadinimas | Mat. vnt. | Kiekis | Vieneto kaina Lt (su PVM) | Suma Lt (su PVM) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Iš viso:** | |  |  |  |  |

**Pardavėjas** įsipareigoja prekes perduoti ne vėliau, kaip per 30 kalendorinių dienų nuo užsakymo pasirašymo nuo pirmadienio iki penktadienio 10-16 val. išskyrus švenčių dienas.

|  |  |
| --- | --- |
| **Pirkėjo rekvizitai**  **PIRKĖJAS:**  Lietuvos kariuomenės  Ypatingos paskirties tarnyba  Pagubės g. 63, Vilnius  Įmonės kodas 188769647  Tel. (85) 2748123  Faks. (85) 2748127  El. paštas: [mindaugas12@mil.lt](mailto:mindaugas12@mil.lt)  **MOKĖTOJAS:**  Lietuvos kariuomenė  Šv. Ignoto g. 8/29, LT-01121 Vilnius  Įmonės kodas 188732677  Tel. (85) 2785081  Faksas : (85) 2785286  PVM mokėtojo kodas LT887326716  A.s. LT48 7300 0100 0246 0179  AB Bankas „Swedbank“ | **12. Pardavėjo rekvizitai**  **PARDAVĖJAS:**  I.Į. „Diugonis“  J. Matulaičio 7-38, Vilnius  Įmonės kodas 123561374  Tel. 852407015  Faks. 852407015  PVM mok. kodas LT 235613716  A/S LT 247300010002478653  AB bankas “Swedbank“.  Banko kodas 73000 |

PIRKĖJAS PARDAVĖJAS

Tarnybos vadas Direktorius

Gintautas Krakauskas

A.V. A.V.

2015 m. gruodžio d. 2015 m. gruodžio d.

**PREKIŲ PIRKIMO – PARDAVIMO SUTARTIES Nr.** **.** **2015/ /00**

**Sudarytos tarp YPT ir I.Į. „Diugonis“ 2015-12-**

**Užsakymas Nr.1**

Vilnius 2015 m. gruodžio d.

|  |  |  |  |  |  |
| --- | --- | --- | --- | --- | --- |
| Eil. Nr. | Prekės pavadinimas | Mat. vnt. | Kiekis | Vieneto kaina Lt (su PVM) | Suma Lt (su PVM) |
| 1. | Neperšlampama naro kuprinė.  Tūris ne mažesnis nei – 60 l, išmatavimai 62x39x24 cm (+-5 cm), maksimalus dedamų į kuprinę daiktų svoris ne mažesnis nei – 100 kg, reguliuojami diržai nešimui ant nugaros, diržas nešimui, integruota oro praputimo sistema (išleidimo vožtuvų sistema), spalva – juoda arba chaki. | vnt. | 12 | 450,00 | 5400,00 |
| **Iš viso:** | |  | **12** |  | **5400,00** |

**Pardavėjas** įsipareigoja prekes perduoti ne vėliau, kaip per 30 kalendorinių dienų nuo užsakymo pasirašymo nuo pirmadienio iki penktadienio 10-16 val. išskyrus švenčių dienas.

|  |  |
| --- | --- |
| **Pirkėjo rekvizitai**  **PIRKĖJAS:**  Lietuvos kariuomenės  Ypatingos paskirties tarnyba  Pagubės g. 63, Vilnius  Įmonės kodas 188769647  Tel. (85) 2748123  Faks. (85) 2748127  El. paštas: [mindaugas12@mil.lt](mailto:mindaugas12@mil.lt)  **MOKĖTOJAS:**  Lietuvos kariuomenė  Šv. Ignoto g. 8/29, LT-01121 Vilnius  Įmonės kodas 188732677  Tel. (85) 2785081  Faksas : (85) 2785286  PVM mokėtojo kodas LT887326716  A.s. LT48 7300 0100 0246 0179  AB Bankas „Swedbank“ | **12. Pardavėjo rekvizitai**  **PARDAVĖJAS:**  I.Į. „Diugonis“  J. Matulaičio 7-38, Vilnius  Įmonės kodas 123561374  Tel. 852407015  Faks. 852407015  PVM mok. kodas LT 235613716  A/S LT 247300010002478653  AB bankas “Swedbank“.  Banko kodas 73000 |

PIRKĖJAS PARDAVĖJAS

Tarnybos vadas Direktorius

Gintautas Krakauskas

A.V. A.V.

2015 m. gruodžio d. 2015 m. gruodžio d.